ร้านอยู่ข้างกับร้านหนังสือดวงกมลลำปาง สามารถจอดรถได้ทั้งสองฝั่งถนน อาหารจานเด่นที่ทุกคนต้องสั่งคือขนมจีน+น้ำต่างๆ เคยลองทานแค่ 2 น้ำคือน้ำเงี้ยวและน้ำยาปลาช่อน ส่วนตัวชอบน้ำยาปลาช่อน อร่อย กลมกล่อม ไม่เผ็ดจนเกินไป ส่วนน้ำเงี้ยวครั้งแรกที่สั่งคือออกรสเค็ม มาครั้งที่สองลองสั่งอีกก็เค็ม สรุปคือเค็มจริงๆ ต้องปรับปรุงมากๆ ส่วนของทานแกล้มอย่างอื่นแนะนำส้มตำ ต้องสั่งเลย อร่อยมากจริงๆ เราสามารถเลือกระดับความเผ็ดได้ด้วย ปอเปี๊ยญวณทอดก็อร่อย ไส้เยอะ แป้งบางกรอบ ทานคู่กับน้ำจิ้มหวาน รสชาดคือดีงาม หมูสะเต๊ะก็มีขนมปังมาให้ด้วยแผ่นนึง เอาไว้จิ้มกับน้ำจิ้มถั่ว ฟินสุดๆ ราคาอาหารไม่แพงอย่างที่คิด ถือว่าคุ้มค่ากับที่จ่ายแน่นอน ถ้ามาลำปาง ต้องไม่พลาดมาแวะทานที่นี่นะคะ